|  |  |
| --- | --- |
|  |  |
|  | |
| **KAUNO MIESTO SAVIVALDYBĖS TARYBA** | |
| **SPRENDIMAS** | |
| **DĖL 2025 M. KAUNO MIESTO SAVIVALDYBĖS PROJEKTŲ ATRANKOS IR FINANSAVIMO PROGRAMOS „INICIATYVOS KAUNUI“ SRIČIŲ IR PRIORITETŲ PATVIRTINIMO** | |
| 2024 m. spalio 8 d. Nr. T-737 | |
| Kaunas | |

Atsižvelgdama į Kauno miesto savivaldybės projektų atrankos ir finansavimo programos „Iniciatyvos Kaunui“, patvirtintos Kauno miesto savivaldybės tarybos 2017 m. rugsėjo 12 d. sprendimu Nr. T-563 „Dėl Kauno miesto savivaldybės projektų atrankos ir finansavimo programos „Iniciatyvos Kaunui“ patvirtinimo“, 6 punktą ir Kauno miesto savivaldybės 2024–2026 metų strateginį veiklos planą, patvirtintą Kauno miesto savivaldybės tarybos 2024 m. vasario 13 d. sprendimu Nr. T-1 „Dėl Kauno miesto savivaldybės 2024–2026 metų strateginio veiklos plano patvirtinimo“, Kauno miesto savivaldybės taryba n u s p r e n d ž i a:

Patvirtinti 2025 m. Kauno miesto savivaldybės projektų atrankos ir finansavimo programos „Iniciatyvos Kaunui“ sritis ir prioritetus:

1. Sritis „Kaunas – pilnas kultūros“:

1.1. Kaunas kuria;

1.2. Kaunas atviras kultūrai;

1.3. projekto „Kaunas ­– Europos kultūros sostinė“ palikimas;

1.4. per skonį į kultūrą.

2. Sritis „Socialinių ir sveikatinimo paslaugų plėtra gyventojų gerovei kurti visuomenėje“:

2.1. kompleksinė pagalba vaikams, paaugliams ir (ar) šeimoms, esančioms krizėje;

2.2. bendruomeninių ir susijusių paslaugų plėtra per savarankiškumo ir emocinės savijautos gerinimą.

3. Sritis „Kaunas sportui – sportas Kaunui“:

3.1. vaikų ir jaunimo sportinio meistriškumo ugdymas;

3.2. sportuojantis Kaunas;

3.3. Kauno miesto išskirtinumas – per įvaizdį formuojančias sporto veiklas;

3.4. asmenų, turinčių negalią, sportinio aktyvumo skatinimas.

4. Sritis „Vaikų ir jaunimo įgalinimas ir užimtumas“:

4.1. įvairiapusis mokinių kompetencijų plėtojimas;

4.2. kryptingas, įtraukus ir efektyvus jaunimo politikos įgyvendinimas, siekiant užtikrinti jaunimui skirtų ir teikiamų paslaugų plėtrą, skatinti jaunimo galimybių kūrimą ir aktyvumą.

5. Sritis „Kaunas – veržlus, tvarus ir kompaktiškas miestas“:

5.1. kultūros paveldo objektų išsaugojimas visuomenei pažinti ir naudotis;

5.2. inovatyvios urbanistikos ir architektūros skatinimas per visuomenės gerovei palankios ir darnios aplinkos kūrimą;

5.3. miesto investicinio patrauklumo ir verslumo didinimas, miesto žinomumo, atvykstamojo turizmo ir filmų industrijos skatinimas;

5.4. tvarių inovacijų ir mokslo populiarinimas per visuomenės žinių ir (ar) kompetencijų stiprinimą.

6. Sritis „Kaunas – lokalių idėjų miestas“ – UNESCO pasaulio paveldo vertybės „Kauno modernizmas: optimizmo architektūra 1919–1939“ išskirtinės visuotinės vertės populiarinimas.

|  |  |
| --- | --- |
| Savivaldybės meras | Visvaldas Matijošaitis |